Паэтапная мадэрнізацыя галіны, узвядзенне новых аб’ектаў і аснашчэнне іх высокатэхналагічным абсталяваннем даюць значныя вынікі, якім могуць пазайздросціць нават самыя перадавыя дзяржавы. Беларусь уваходзіць у першую пяцёрку краін з найменшымі паказчыкамі дзіцячай і матчынай смяротнасці. Ззаду такія гранды, як Германія, Нідэрланды, Францыя, Швейцарыя. Сёлета, напрыклад, у краіне не было зарэгістравана ніводнага выпадку матчынай смяротнасці. Па тэмпах зніжэння захворвання на сухоты Беларусь апярэджвае Фінляндыю, Швейцарыю, Аўстрыю, Нарвегію. Па доступе насельніцтва да медыцынскіх паслуг мы дзелім першае месца з Канадай. Мы практычна наблізіліся да змыкання “дэмаграфічных нажніц”. З 2006 года паказчык нараджальнасці павялічыўся да 12,5 на 1.000 чалавек. Устойліва зніжаецца каэфіцыент смяротнасці. Асвойваецца выпуск новых лякарстваў.